**Základná škola, Školská ulica 1123/29, 957 01 Bánovce nad Bebravou**

pozýva na

**ZÁPIS DO 1. ROČNÍKA**

**v dňoch 9. – 10. apríla 2024 v čase od 10.00 do 16.00  
deti narodené v čase od 1.9.2017 do 31.8.2018 a deti, ktoré mali odloženú školskú dochádzku spolu so zákonným zástupcom dieťaťa**

**Na zápis je potrebné priniesť občiansky preukaz rodiča, rodný list dieťaťa a potvrdenie o školskej zrelosti.**

**Pred zápisom môžete vyplniť elektronickú prihlášku, ktorá sa nachádza na webovom sídle školy www.zsskolbn.edupage.sk vľavo hore v časti ,,Elektronická prihláška“. Prihlášku si môžete vytlačiť a doneste ju podpísanú zákonnými zástupcami dieťaťa (podpíšu ju obaja zákonní zástupcovia).Ak nemáte možnosť prihlášku vytlačiť, my vám ju vytlačíme a podpíšete ju pri zápise. Ak nevyplníte prihlášku elektronicky, môžete si ju stiahnuť z prílohy alebo ju vyplníte priamo v škole pri zápise.**

**Podpisy na prihláške sa nevyžadujú od obidvoch zákonných zástupcov v prípade:**

* ak zadováženie súhlasu druhého rodiča je spojené s ťažko prekonateľnou prekážkou a je to v záujme dieťaťa
* ak sa zákonní zástupcovia dohodli, že prihlášku podpisuje jeden zákonný zástupca. Zákonní zástupcovia vyplnia a podpíšu uvedené tlačivá.

Zápisu sa zúčastnia aj tie deti, ktoré budú v školskom roku 2024/2025 pokračovať v predprimárnom vzdelávaní. Zákonný zástupca dieťaťa prinesie na zápis rozhodnutie od riaditeľky MŠ o pokračovaní predprimárneho vzdelávania. Ak sa chcete bližšie informovať, môžete tak urobiť na tel. čísle riaditeľky školy 0917 184 897 alebo na emaili:zs3.bn@pbi.sk.

**Naša škola ponúka všetko, čo potrebuje dieťa pre kvalitné vzdelávanie a osobnostný rozvoj:**

* **bezpečné a radostné prostredie rodinného charakteru, pozitívnu klímu**, vytvárame pozitívnu atmosféru počas celého dňa, žiak sa bez strachu môže obrátiť na učiteľa so svojimi radosťami, úspechmi i s riešením svojich problémov , vždy si pre dieťa nájdeme čas na jeho vypočutie,chceme, aby sa dieťa tešilo na vyučovací proces a na svojich spolužiakov.
* **kladieme dôraz na spokojnosť žiakov s výučbou a objektívne hodnotenie, učíme deti vlastnému sebahodnoteniu**
* **vytvárame prostredie, ktoré rozvíja osobnosť žiaka**, ponúka mu vždy niečo nové, obohacuje ho (projekt ,,Multikultúrna demokratická škola – zahraniční hostia z Jamajky, Srí Lanky. .., ktorí oboznamujú žiakov s krajinou, z ktorej pochádzajú, projekt ,,Záchranári v našej škole“- záchranári učili žiakov poskytovať prvú pomoc ...)
* **oddelenia školského klubu detí sú vo vlastnej herni**, nie sú v triede, v ktorej sa dopoludnia žiaci učili, ale sú to **samostatné herne**, v ktorých každý rok dopĺňame nové hry na záujmovú činnosť, zakúpený je nový nábytok, aby sa tu deti dobre cítili, usporadúvame zaujímavé aktivity v oddeleniach a mesačné celoklubové akcie pre rodičov a deti, prevádzka je od 5,45h do 16,15h
* **najmodernejšie vybavenie v triedach a špecializovaných odborných učebniach (**naša škola má najviac moderne vybavených odborných učební:fyzikálno-chemickú, biologickú, geografickú, jazykovú so slúchadlami, čitáreň so žiackou knižnicou, cvičnú kuchynku, dielne, environmentálnu učebňu, kreatívnu učebňu, učebňu hudobnej výchovy, 3 počítačové učebne, trieda vybavená tabletmi, učebňu využívanú na besedy, minitelocvičňu, ako jediná škola v meste máme 2 telocvične a vo vnútornom dvore altánok so stolmi a lavicami prispôsobený na vyučovanie vonku v príjemnom prostredí plnom zelene, doplneným o jazierko, skleník a bylinkový záhon
* pred školou sme si vytvorili **dopravné ihrisko na vyučovanie dopravnej výchovy**, kolobežky využívajú deti v školskom klube detí počas pobytu vonku
* triedy sú vybavené interaktívnymi tabuľami, výškovo nastaviteľnými lavicami, skrinkami pre žiakov, novým nábytkom, vymenili sa staré svietidlá za LED osvetlenie
* vytvárame optimálne podmienky pre **individuálny prístup k žiakom**
* používame **moderné metódy, pomôcky a formy práce**
* zabezpečujeme **integráciu žiakov so špeciálno-pedagogickými potrebami** prostredníctvom 5asistentov učiteľa priamo v triede alebo individuálne v učebni
* **práca s talentovanými žiakmi** – príprava na predmetové olympiády a súťaže, žiaci dosahujú výborné umiestnenia, odmeny pre žiakov a výlet za odmenu
* **oceňovanie žiakov** za mimoškolské aktivity, súťaže
* vyučovanie anglického jazyka od 1. ročníka hravou formou,vyučovanie ďalšieho cudzieho jazyka od 7. ročníka - nemecký jazyk, voliteľný predmet **ekonomika a vedenie domácnosti,** kde sa žiaci pripravujú na praktický život
* v 5. a 6. ročníku vyučujeme **predmet Náš región**, kde žiaci získavajú pozitívny vzťah k svojmu bydlisku a bezprostrednému okoliu
* realizujeme **školy v prírode, lyžiarsky výcvik, korčuliarsky kurz, plavecký výcvik**
* bohatá činnosť **v záujmových útvaroch**
* v škole funguje **žiacka školská rada**, ktorá realizuje aktivity pre svojich spolužiakov
* škola je zapojená **do projektu Zelená škola-** získali sme certifikát, uskutočňuje rôzne environmentálne aktivity v rámci vyučovacích predmetov a v mimovyučovacom čase
* výlety, exkurzie, návštevy kultúrnych podujatí, výchovné koncerty, projektové dni
* **kvalitná a bohatá strava v školskej jedálni**
* vo svojej práci učitelia vzhľadom na osobnosť žiaka uplatňujú pedagogicky taktné správanie, prejavujú k žiakom pochopenie, uznanie, ľudský prístup
* zapojení sme do projektu **Aktívna škola –** fototapety na podlahe chodby -skákačky, stolný tenis – aktívne trávenie prestávok
* žiaci po ukončení školskej dochádzky sa veľmi dobre uplatnia v ďalšom živote a sú úspešní vo vybraných profesiách
* **Aj do ďalších rokov pripravujeme zaujímavé projekty a aktivity, ktoré sú jedinečné pre našu školu!**